Tramažolė

Tramažolė (Glechoma) – notrelinių (Lamiaceae) šeimos augalų gentis, kurioje yra apie 12 rūšių. Tai daugiametės žolės su šliaužiančiu ar kylančiu stiebu ir širdiškais lapais. Žiedai sukrauti lapų pažastyse. Vainikėlis melsvas. Auga miškuose, upių pakrantėse, patvoriuose.

Paplitusi Europos ir Azijos vidutinėje juostoje. Lietuvoje auga šliaužiančioji tramažolė (Glechoma hederacea).

Kategorija:Notreliniai